
VENDIM
Nr.839, datë 5.12.2007
 
PËR PËRCAKTIMIN E KUSHTEVE DHE TË PROCEDURAVE PËR RIMBURSIMIN E AKCIZËS SË PAGUAR DHE KRIJIMIN E KUSHTEVE LEHTËSUESE, PËR NDËRTIMIN E BURIMEVE  TË PRODHIMIT TË ENERGJISË ELEKTRIKE, ME FUQI TË INSTALUAR JO MË PAK SE 5MW

Në mbështetje të nenit 100 të Kushtetutës, të shkronjës “ç” të pikës 2 të nenit 19 të ligjit nr.8976, datë 12.12.2002 “Për akcizat”, të ndryshuar dhe të nenit 5 të ligjit nr.8987, datë 24.12.2002 “Për krijimin e kushteve lehtësuese për ndërtimin e burimeve të reja të prodhimit të energjisë elektrike”, me propozimin e Ministrit të Financave dhe Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
 1. Personi juridik, vendas ose i huaj, i cili ndërton burime të prodhimit të energjisë elektrike, me fuqi të instaluar jo më pak se 5MW për burim, që përdorin lëndë djegëse të lëngëta ose të ngurta dhe pa kufizim për burime të tjera të rinovueshme të prodhimit, pasi të ketë marrë nga organet shtetërore përkatëse lejen për ndërtimin e një objekti gjenerues, në përputhje me legjislacionin në fuqi, duhet të paraqesë pranë ministrisë përgjegjëse për sektorin e energjisë, 6 muaj para fillimit të importimit, listën e plotë e të specifikuar të makinerive dhe të pajisjeve, që do të importohen vetëm për këtë objekt.
Ministri përgjegjës për sektorin e energjisë e miraton këtë listë, pas shqyrtimit dhe verifikimit të saj.
2. Lista e përmendur në pikën 1 të këtij vendimi, duhet të përmbajë, për çdo makineri dhe pajisje, që importohet, këto specifikime:
a) emërtimin dhe shenjat e njësisë së makinerisë/pajisjes;
b) karakteristikat kryesore teknike të makinerisë/pajisjes, sasinë dhe  çmimin e blerjes;
c) karakteristikat e lëndëve djegëse, që përdoren, duke specifikuar llojin dhe konsumin e shprehur për njësi;
ç) specifikime të tjera sqaruese (konsumi specifik i burimit etj.).
3. Lista e miratuar nga ministri përgjegjës për energjinë mbahet në pesë kopje, nga të cilat një kopje i dërgohet subjektit investitor të licencuar, një kopje Ministrisë së Financave, një kopje Drejtorisë së Përgjithshme të Doganave, një kopje Drejtorisë së Përgjithshme të Tatimeve dhe një kopje ruhet në ministrinë përgjegjëse për sektorin e energjisë.
4. Drejtoria e Përgjithshme e Doganave, pas paraqitjes së kërkesës nga subjekti investitor, zbaton të gjitha procedurat e parashikuara nga legjislacioni doganor për përjashtimin e makinerive dhe të pajisjeve, të përfshira në listën e miratuar nga ministri përgjegjës për energjinë, nga taksat doganore.
5. Institucionet e përmendura në pikën 3, për çdo ndryshim në listën e specifikuar të makinerive dhe të pajisjeve që importohen, veprojnë në përputhje me dokumentet zyrtare, që kërkojnë ndryshimin, dhe për këtë japin miratimin përkatës. Në rast se në listën e miratuar më parë është përfshirë një makineri/pajisje, që nuk i takon këtij objekti, veprimet doganore kryhen vetëm pasi të shlyhet dhe të dokumentohet pagesa e taksës doganore, që nuk i ishte paguar, në zbatim të këtij vendimi.
 6. Për lëndët djegëse të përdorura nga subjektet, të cilat ndërtojnë burime të prodhimit të energjisë elektrike, me fuqi të instaluar jo më pak se 5 MW për burim, për nevojat e veta apo për shitje, vlera e akcizës që do të rimbursohet, llogaritet sipas formulës së paraqitur në shtojcën 1, që i bashkëlidhet këtij vendimi.



7. Personi juridik, vendas ose i huaj, i cili ndërton burime të prodhimit të energjisë elektrike me fuqi të instaluar jo më pak se 5MW për burim, që përdorin lëndë djegëse të lëngëta ose të ngurta, dhe pa kufizim për burime të tjera të rinovueshme të prodhimit, për rimbursimin e akcizës së këtyre lëndëve, duhet të paraqesë në Drejtorinë e Përgjithshme të Tatimeve:
a)  Aplikimin për sasinë e lëndës djegëse, sipas tabelës nr.1, që i bashkëlidhet vendimit, e cila nevojitet për prodhimin e energjisë elektrike për një periudhë tremujore, përfshirë dhe shumën e akcizës, që do të rimbursohet.
b) Akcizën e paguar për lëndët djegëse, të lëngëta ose të ngurta, të importuara nga subjekte të tjera ose vetë subjekti prodhues i burimeve të energjisë elektrike (vërtetim nga Drejtoria e Përgjithshme e Doganave për pagesën e akcizës).
 8. Energjia elektrike, e prodhuar nga burimet, sipas përcaktimit të pikës 1 të këtij vendimi, matet nëpërmjet matësit të energjisë elektrike për rastin e shitjes dhe nga matësi i gjeneratorit elektrik, kur ajo prodhohet, kryesisht, për nevojat e veta. 
9. Sasia e energjisë elektrike, të shitur apo të prodhuar, vlerësohet çdo muaj si diferencë e leximeve të matësit në fillim dhe në fund të muajt.
 Sasia e energjisë elektrike, që u shitet të tretëve, matet në kwh/muaj dhe deklarohet në faturën e përbashkët të mbajtur, ndërmjet shitësit dhe blerësit, ndërsa sasia e energjisë së prodhuar deklarohet nga prodhuesi, sipas vlerës së treguar në matësin e vendosur në dalje të gjeneratorit elektrik.
10. Dega e tatimeve e rrethit përkatës, në bashkëpunim me strukturat e subjekteve shpërndarëse të energjisë elektrike, bëjnë plumbosjen e matësve të energjisë elektrike, duke mbajtur procesverbal. Dega e tatimeve kontrollon, çdo muaj, sasinë e energjisë së prodhuar për shitje dhe për nevojat e veta. Subjekti prodhues i energjisë elektrike deklaron, çdo muaj, në degën e tatimeve energjinë e prodhuar kryesisht për nevojat e veta, në bazë të leximeve të matësit të gjeneratorëve elektrikë.
11. Me konsum specifik të lëndës djegëse në burim nënkuptohet sasia e lëndës djegëse të përdorur për prodhimin e 1 KWH energji elektrike. Në këtë vlerë përfshihet edhe sasia e lëndës djegëse, që konsumohet për nevojat e centralit elektrik.
 12. Rimbursimi i akcizës për lëndën djegëse të konsumuar, të llogaritur sipas formulës bëhet nga Drejtoria e Përgjithshme e Tatimeve, nga llogaria e veçantë buxhetore e krijuar nga kjo drejtori për këtë qëllim dhe jo më vonë se 45 ditë nga data e kërkesës së subjektit për rimbursim të akcizës.
 13. Rimbursimi i kundërvleftës së taksës doganore, të llogaritur sipas formulës përkatëse në shtojcën 1, bëhet nga Drejtoria e Përgjithshme e Doganave e llogaritur nga llogaria e veçantë buxhetore  e krijuar nga kjo drejtori për këtë qëllim dhe jo më vonë se 45 ditë nga data e kryerjes së veprimeve në doganë.
14. Ngarkohen Ministri i Financave dhe Ministri përgjegjës për energjinë të nxjerrin udhëzimet e nevojshme për zbatimin e këtij vendimi.
 15. Ngarkohen Ministri i Financave dhe Ministri përgjegjës për energjinë për zbatimin e këtij vendimi.
16. Vendimi nr.560, datë 27.8.2004 i Këshillit të Ministrave “Për përcaktimin e disa kushteve lehtësuese për ndërtimin e burimeve të reja të prodhimit të energjisë elektrike”, shfuqizohet.
Ky vendim hyn në fuqi pas botimit në Fletoren Zyrtare.
       
KRYEMINISTRI
Sali Berisha






Shtojca 1: Formula e llogaritjes së vlerës që do të rimbursohet 
1. Kur akciza shprehet me kuotë fikse
VrA= Psh/p* Nt* A
2. Kur akciza shprehet në përqindje
VrA%= Psh/p* Nt* (Vld* A%)
3. Kur taksa doganore shprehet në përqindje
VrD= (Psh* Nt* Td)/ Sasinë totale (sipas DAV-it përkatës)
ku:
VrA - Vlera e rimbursimit të akcizës së lëndës djegëse për energjinë elektrike të shitur apo prodhuar, kur akciza është e shprehur në kuotë fikse, (lekë/muaj).
VrA% - Vlera e rimbursimit të akcizës së lëndës djegëse për energjinë elektrike të shitur apo prodhuar, kur akciza është e shprehur në përqindje, (lekë/muaj).
Psh/p - Energjia elektrike e shitur apo prodhuar, sipas këtij vendimi.
Nt - Konsumi specifik i lëndës djegëse për prodhimin e energjisë elektrike (kg/kWh për lëndët djegëse të lëngëta e të ngurta; m3 N/kWh për lëndët djegëse të gazta).
A - Akciza kur shprehet me kuotë fikse, sipas llojit të lëndës djegëse dhe e përcaktuar në ligjin nr.8976, datë 12.12.2002 “Për akcizat në Republikën e Shqipërisë”, i ndryshuar, (lekë/kg).
A% - Akciza kur shprehet në përqindje, sipas llojit të lëndës djegëse dhe e përcaktuar në ligjin nr.8976, datë 12.12.2002 “Për akcizat në Republikën e Shqipërisë, i ndryshuar”.
Vld - Vlera doganore e mallit, lëndës djegëse, siç përcaktohet në Kodin Doganor dhe të shënuar në deklaratën doganore përkatëse.
VrD - Vlera e rimbursimit të kundërvleftës doganore të paguar për sasinë e lëndës djegëse për energjinë elektrike të shitur (lekë/muaj).
Psh - Energjia elektrike e shitur sipas këtij vendimi.
Td - Taksa doganore sipas DAV-it përkatës.
Normatika elektrike (Nt= Konsumi specifik) për teknologji dhe lëndë djegëse të ndryshme, që si rregull i jepen në dokumentacionin teknik, për çdo rast konkret llogaritet duke përdorur formulën:
Nt= 360 000/ (η * Q)
Ku:
η - rendimenti i përdorimit teknik të impiantit gjenerues (sipas katalogut) (%).
Q- nxehtësia e djegies (fuqia kalorifike) e lëndës djegëse (kj/Nm3; kj/kg).
Tabela e mëposhtme është zbatimi praktik i formulës dhe mund të merret si referim për disa nga lëndët djegëse më të përdorshme.
Tabela 1: Vlerat e pranuara si normativa teknike (Nt) për konsum specifik të lëndëve djegëse kryesore, që përdoren në objektet e gjenerimit të energjisë elektrike

	LËNDA DJEGËSE/TIPI MARKA
	NXEHTËSIA E DJEGIES Q
	MOTOR DIEZEL
(DM)
	TURBINË GAZI (GT)
	TURBINË AVULLI (ST)
	CIKËL I KOMBINUAR
(CCGT)

	GAZ NATYROR
NATYRAL GAS
	40186
KJ/M3N
	0.215 M3
N.KWH
	0.307
M3N/KWH
	0.246
M3N/KWH
	0.165 M3
N/KWH

	GAS OIL
DISTILAT OIL
	41860
KJ/KG
	0.205
KG/KWH
	0.307
KG/KWH
	0.253
KG/KWH
	0.179
KG/KWH

	SOLAR
FUEL OIL
	41000
KJ/KG
	0.214
KG/KWH
	0.325
KG/KWH
	0.266
KG/KWH
	0.187
KG/KWH

	MAZUT
HEAVYFUEL OIL
	40000
KJ/KG
	0.225
KG/KWH
	NUK REKOMANDOHET
	0.273
KG/KWH
	NUK REKOMANDOHET
TË PËRDORET

	QYMYR GURI
HARD COAL
	29300
KJ/KG
	NUK PËRDORET DIREKT
	NUK PËRDORET DIREKT
	0.384
KG/KWH
	NUK PËRDORET
DIREKT

	QYMYR LINJIT LIGNITE COAL
	15070
KJ/KG
	NUK PËRDORET DIREKT
	NUK PËRDORET DIREKT
	0.771
KG/KWH
	NUK PËRDORET DIREKT



VENDIM
 Nr.841, datë 29.11.2007

PËR NJË NDRYSHIM NË VENDIMIN NR.205, DATË 13.4.1999 TË KËSHILLIT TË MINISTRAVE “PËR MIRATIMIN E DISPOZITAVE ZBATUESE TË KODIT DOGANOR”, TË NDRYSHUAR
 
Në mbështetje të nenit 100 të Kushtetutës dhe të neneve 9 e 13 të ligjit nr.8449, datë 27.1.1999 “Kodi Doganor i Republikës së Shqipërisë”, të ndryshuar, me propozimin e Ministrit të Financave, Këshilli i Ministrave
 
VENDOSI:
 
Në vendimin nr.205, datë 13.4.1999 të Këshillit të Ministrave, të ndryshuar, në pjesën I, titulli II, kreu I, në pikën 3, të bëhet ndryshimi, si më poshtë vijon:
Lidhja 1 “Struktura organike”, zëvendësohet me lidhjen 1, që i bashkëlidhet këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha

[image: Vendim 841 tab1]


Lidhja 1

[image: tab2]










Lidhja 1

[image: tab3]

Lidhja 1

[image: tab4]


Lidhja 1

[image: tab5]

Lidhja 1

[image: tab6]







Lidhja 1

[image: tab7]







VENDIM
 Nr.842, datë 29.11.2007

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REHABILITIMI I RRËSHQITJES “GURI RENZIT”, LIBRAZHD
 
Në mbështetje të nenit 100 të Kushtetutës, të neneve 5, pika 1, 20 e 21 të  ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik”, dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:
 
1. Shpronësimin, për interes publik, të pronarit të pasurisë së paluajtshme, pronë private, që preket nga rehabilitimi i rrëshqitjes “Guri Renzit”, Librazhd.
2. Shpronësimi të bëhet në favor të Drejtorisë së Përgjithshme të Rrugëve.
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 850 m2, tokë arë,  vlerësuar me çmimin  600 lekë/m2, me vlerë të përgjithshme shpronësimi 510 000 (pesëqind e dhjetë mijë) lekë. 
 4. Shpenzimet procedurale, në vlerën  151 000 (njëqind e pesëdhjetë e një mijë) lekë, të përballohen nga Drejtoria e Përgjithshme e Rrugëve. 
5. Vlera e përgjithshme e shpronësimit, prej 510 000 (pesëqind e dhjetë mijë) lekësh, të përballohet nga llogaria e veçantë e Ministrisë së Financave në Bankën e Shqipërisë, “Fondi i shpronësimeve”.
6. Shpronësimi të fillojë më 30.11.2007 dhe të përfundojë më 30.12.2007. 
7. Pronari i përmendur në listën, që i bashkëlidhet këtij vendimi, për të cilin është bërë shënimi “Plotësim dokumentacioni”, të kompensohet, për efekt shpronësimi, pasi të ketë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Ngarkohen Ministria e Punëve Publike, Transportit dhe Telekomunikacionit, Ministria e Financave dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha

















	Nr
	Emri
	Nr.pasurisë
	Sipërfaqe m2
	Çmimi lekë/m2
	Vlera lekë
	Shënime

	1.
	Shefki Mehmet Dosku
	596
	850
	600
	51 0000
	Plotësim dokumentacioni

	Totali
	
	
	
	
	510000

VENDIM
 Nr.849, datë 21.11.2007
 
PËR DISA NDRYSHIME DHE SHTESA NË VENDIMIN NR.88, DATË 15.2.2006 TË KËSHILLIT TË MINISTRAVE “PËR PËRCAKTIMIN E PËRBËRJES STRUKTURORE DHE SHPËRBLIMIN E KËSHILLIT KOMBËTAR TË SPORTIT”
 
Në mbështetje të nenit 100 të Kushtetutës dhe të pikës 3 të nenit 9 të  ligjit nr.9376,  datë 21.4.2005 “Për sportin”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave
 
VENDOSI:
 
Në vendimin nr.88, datë 15.2.2006 të Këshillit të Ministrave, të bëhen këto ndryshime dhe shtesa:
1. Në pikën 1 numri “14” bëhet “8” dhe hiqen emërtimet e mëposhtme:
 “- Presidenti i Federatës Shqiptare të Futbollit;
- Presidenti i Federatës Shqiptare të Basketbollit;
- Presidenti i Federatës Shqiptare të Volejbollit;
- Presidenti i Federatës Shqiptare të Atletikës;
- Presidenti i Federatës Shqiptare të Peshëngritjes;
- Presidenti i Federatës Shqiptare të Boksit.”.
 2. Pas pikës 2 shtohet pika 2.1, me këtë përmbajtje:
  “2.1 Anëtarët e Këshillit Kombëtar të Sportit përfitojnë, për pjesëmarrje në çdo mbledhje, një shpërblim prej 5 000 (pesë mijë) lekësh.
 Pagesat për shpërblimet të përballohen nga të ardhurat dytësore, miratuar për Ministrinë e Turizmit, Kulturës, Rinisë dhe Sporteve (Fondi Kombëtar i Zhvillimit të Sportit).”.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali Berisha



Udhëzim
Nr.25, datë 30.11.2007

Për procedURat e shqyrtimit të vlerës doganore, burimet e informacionit dhe afatet e publikimit të dosjes me të dhëna të disponueshme, si dhe zhdoganimin e automjeteve dhe pjesëve të këmbimit të tyre

Në mbështetje të nenit 102, pika 4 të Kushtetutës dhe në zbatim të nenit 36 të ligjit nr.8449, datë 27.1.1999 “Kodi Doganor në Republikën e Shqipërisë”, i ndryshuar, si dhe në pikën 81.4 të vendimit të Këshillit të Ministrave nr.686, datë 2.11.2005 me propozimin e Komisionit ad-hoc, Ministri i Financave








Udhëzon:

Sesioni I: Mbi procedurat e shqyrtimit të vlerës doganore
1. Me qëllim standardizimin e procedurave të shqyrtimit të vlerës së mallit për të evituar arbitraritetin, abuzivitetin dhe pabarazinë, në zbatim të neneve 34-39 të Kodit Doganor procedurat e shqyrtimit të vlerës doganore fillojnë me pranimin ose jo të vlerës së transaksionit të deklaruar, sipas indikatorëve të përcaktuar në pikën 2 të këtij udhëzimi.
2. Indikatorët mbi të cilat do të mbështetet kjo analizë janë:
2.1 vlerat e mallrave identike apo të ngjashme të pranuara me transaksionin në sistemin doganor brenda 3 muajve të fundit;
2.2 vlera të konfirmuara nga verifikimi i faturave që kanë rezultuar me diferenca;
2.3 vlera e mallrave të dërguara zyrtarisht nga Drejtoria e Përgjithshme e Doganave si të dhëna të disponueshme etj.;
2.4 vlera e produktit nuk mund të jetë më e ulët se vlera e lëndës së parë me të cilën është prodhuar;
2.5 vendi i origjinës me risk: Azisë, Lindjes së Largët, vendeve arabe, zonave të lira (zona off-shore), Amerika Latine;
2.6 në vendin e deklaruar si origjinë malli i deklaruar nuk prodhohet;
2.7 vulat te certifikatat e origjinës janë të dyshimta;
2.8 fatura nuk është lëshuar nga prodhuesi;
2.9 vendi i origjinës ndryshon nga vendi nga ku transportohet malli;
2.10 marrësi i mallit ka historik shkeljesh;
2.11 vendi i ngarkimit nuk korrespondon me vendin e adresën e eksportuesit;
2.12 mallrat janë të grupuara;
2.13 përshkrimi i mallrave në faturë nuk është i plotë ose me gabime;
2.14 në faturë nuk jepet informacion i plotë, mungojnë të dhënat tel/faks, e-mail,adresë dhe numri i regjistrit fiskal;
2.15 eksporti i mallit bëhet nga kompani transportuese;
2.16 dërguesi dhe marrësi i mallit janë të lidhur duke krijuar lehtësi për ulje vlere, me kushte përfitimi në fushën e marketingut, investimeve, hyrjes në treg etj.;
2.17 itinierari i transportit të përdorur është i gjatë dhe i pamotivuar ose arsyetuar;
2.18 metoda e pagesës është me para në dorë ose parapagim;
2.19 dokumente jo të printuara por të shkruajtura me dorë;
2.20 diferenca në kohë midis datës së lëshimit të CMR/TIR dhe datës së fillimit të udhëtimit;
2.21 kosto e transportit jo e pajtueshme me çmimet e mallrave të deklaruara;
2.22 kontratë me firmën shitëse;
2.23 deklaratë eksporti nga vendi eksportues;
2.24 fatura të sigurimit të mallit;
2.25 dokumentacione të tjera shtesë që lidhen me sasinë, vlerën, origjinën, transportin, magazinimin, transitimin, mënyrën e pagesës, dokumente justifikuese të kushteve të livrimit të mallit. Për shembull në rastet e deklarimit të kushtit CIF, mund të kërkohen faturat e pagesave për transport dhe siguracion malli.
3. Nëse nga analiza e indikatorëve të mësipërm justifikohet plotësisht vlera e deklaruar pranohet vlera e transaksionit. Në rastet, kur vlera e deklaruar krahasuar me të “dhënat e disponueshme” të përmendura më sipër është dukshëm më e ulët praktika e plotë i dërgohet për verifikim Departamentit Operativ Hetimor-Drejtorisë së Inteligjencies dhe një kopje njësisë së kontrolleve aposteriori, që janë përgjegjës për verifikimin e plotë brenda dhe jashtë vendit.
Në rastet që rezultojnë të rregullta, pas verifikimit nga Drejtoritë përkatëse dhe përgjegjëse për shqyrtimin e praktikës, i kthehet përgjigje degës doganore përkatëse, ku është kryer deklarimi. Shkresa në emër të Drejtorit të Përgjithshëm përpilohet nga drejtoria që ka kryer konfirmimin, gjithashtu informohet dhe Zëvendësdrejtori i Përgjithshëm Teknik.
Në rastet kur ka diferenca në sasi, vlerë, cilësi, origjinë etj., zbatohet neni 261 i Kodit Doganor që parashikon penalizim për kundërvajtjet administrative. Gjithashtu për këto raste informohet Zëvendësdrejtori i Përgjithshëm Teknik.
4. Nëse nga analiza e indikatorëve të mësipërm, nuk justifikohet plotësisht vlera e transaksionit e deklaruar, pra është e dyshuar, njoftohet me shkrim deklaruesi (agjencia doganore ose përfaqësuesi) në rast se kërkohet nga subjekti deklarues.
Në zbatim të nenit 345 të Kodit Doganor, mund të përdoren metoda alternative të vlerësimit të mallrave (mallra identike/të ngjashme). Kjo e bazuar në të dhënat e transaksioneve të pranuara. Këto të dhëna janë të disponueshme edhe në formë elektronike, përmes moduleve të veçanta të ndërtuara për këtë qëllim në nivel qendror.
5. Vetëm në rastet, kur nuk është e mundur që çmimi i mallit të përcaktohet sipas procedurave të përcaktuar më sipër bazuar në nenet 34, 35 të Kodit Doganor, si bazë vlerësimi mund të përdoret “dosja e të dhënave të disponueshme”.
5.1 Në rastet, kur njësia matëse e mallit të deklaruar nuk i korrespondon njësisë matëse të mallit të përshkruar në dosjen e të dhënave të disponueshme, të bëhet konvertmi i njësisë matëse duke aplikuar njësinë matëse të përshkruar në dosje.
5.2 Në rastet, kur për mallin e deklaruar nuk është e mundur të gjendet në “dosjen e të dhënave të disponueshme”atëherë në degën doganore ngrihet grup pune për përcaktimin e vlerës së mallit dhe vihet në dijeni zyrtarisht me shkrim Zëvendësdrejtori i Departamentit Teknik.
5/3 Në rastet e deklarimit të mallrave me pjesë, vlera e pjesëve duhet llogaritur sipas peshës që zë në vlerën e mallit të përfunduar.
5.4 Në rastet e importit të mallrave të përdorura nga dega doganore të ngrihet komision për vlerësimin e tyre që duhet të përcaktojë shkallën e amortizimit të mallrave për të cilat bazë llogaritjesh duhet të jenë vlera referuese, viti i prodhimit dhe vlera e llogaritur nuk mund të jetë më e vogël se 30% e vlerës së mallit të ri.
6. Përcaktimi i vlerës së mallit bazuar në pikat e mësipërme, gjithmonë duhet të shoqërohet nga një procesverbal sipas shtojcës 1 bashkëlidhur këtij udhëzimi, ku duhet të plotësohen indikatorët e kontrolluar me shenjë “X”. Shqyrtimi i mostrave të mallit, duhet të jetë pjesë e detyrueshme e procedurave të vlerësimit të mallit.
7. Monitorimi dhe mbikëqyrja e procedurave të parashikuara në këtë udhëzim është detyrë e Drejtorisë së Kontrollit të Brendshëm, Njësisë së kontrolleve aposteriori, sektorit të vlerës, drejtorisë së informacionit.
8. Strukturat e parashikuara në pikën 7 dërgojnë me miratim të eprorëve të drejtpërdrejtë për dijeni informacion me shkrim te Zëvendësdrejtori i Përgjithshëm Teknik për shkeljet e konstatuara, si  dhe vënë në dijeni eprorët e punonjësve që iu janë konstatuar shkelje.
9. Bashkëngjitur do të gjeni dy ankese 1 dhe 2 të këtij udhëzimi, që janë pjesë përbërëse e tij:
Aneks 1: Indikatorët e shqyrtimit të vlerës doganore
Aneks 2: Inkotermat e azhurnuar
Sesioni II: Burimet e informacionit dhe afatet e publikimit të dosjes me të dhëna të disponueshme
10. Si burim informacioni për krijimin e dosjes me “Të dhënat e disponueshme” shërbejnë burimet e përcaktuara në pikat 10.1 deri në pikën 10.7, si më poshtë vijon:
10.1 Çmimet e tregjeve ndërkombëtare, të marra nga Agjencia “Reuters”;
10.2 Buletine të tjera zyrtare ndërkombëtare, që mund të përdoren për vlerësimin doganor të çmimeve të çeliqeve, si “Steel Week” Metal Bulletin”;
10.3 Fatura të konfirmuara nga Departamenti Operativo-Hetimor (DOH), marrëveshjet me homologët doganorë;
10.4 Çmime të publikuara në Eurostat dhe Organizata Botërore e Tregtisë (OBT);
10.5 Buletine të çmimeve të automjeteve si: “Quattroroute”, “Tuttotransproti”, “Zacke” dhe TecDoc;
10.6 Të dhëna statistikore të nxjerra nga Drejtoria e Përgjithshme e Doganave;
10.7 Statistikat e Organizatës së Kombeve të Bashkuara (OKB) për tregtinë.
10.8 Oferta dhe publikimi nga interneti etj.
11.  Afatet e azhurnimit dhe publikimit të çmimeve janë përcaktuar si më poshtë, në pikat 11.1,11.2,11.3 dhe 11.4.
11.1 Për artikujt e karburanteve të tilla si benzinë, gazoil, mazut, vajgurë, gazi i lëngshëm (butan,propan), sektori i vlerës harton shkresën dhe, pas firmosjes nga titullarët e institucionit e dërgon me faks në qendrën e ndërlidhjes së DPD-së dhe kjo e fundit e dërgon me faks në degët doganore, afati i publikimit është çdo ditë.
11.2 Për artikujt grurë dhe misër, sektori i vlerës harton shkresën dhe, pas firmosjes nga titullarët e institucionit e dërgon me faks në qendrën e ndërlidhjes së DPD-së dhe kjo e fundit e dërgon me faks në degët doganore, afati i publikimit është çdo muaj. Nëse brenda kësaj periudhe ndryshimet janë ±10% e çmimit të publikuar, atëherë bëhet publikimi i ri i tij, si më sipër.
11.3 Për artikujt oriz, sheqer, vaj ushqimor, miell dhe produktet e çelikut si hekur ndërtimi, llamarinë e zezë, profile çeliku, tel, prokate, skrape, llamarinë inoksi etj., afati i publikimit është çdo muaj. Nëse brenda kësaj periudhe ndryshimet janë±10% e çmimit të publikuar, atëherë bëhet publikimi i ri i tij.
11.4 Artikujt të tjerë të papërfshirë në pikat 11.1, 11.2 dhe 11.3 përditësohen duke u bazuar në burimet e përmendura në pikën 10 sa herë që ka luhatje çmimesh. Nëse brenda kësaj periudhe ndryshimet janë±10% e çmimit të publikuar, atëherë bëhet publikimi i ri i tij.
11.5 Për artikujt që nuk është siguruar informacion nga burimet e përmendura në pikën 10, vendosja apo rishikimi i çmimeve të tyre në dosjen me të dhëna të disponueshme”, të bëhet nga sektori i vlerës në Drejtorinë e Përgjithshme të Doganave.
Seksioni III. Zhdoganimi i automjeteve
12. Për vlerësimin e automjeteve të përdorura si burim informacioni të shërbejnë buletinet: “QUATTROROUTE”, “TUTTOTRASPORTI”, “ZACKE” etj., që pasqyrojnë çmimet e shitjes në tregjet europiane.
13. Vlera e një autoveture do të gjendet në tabelë (“QUATTROROUTE”) duke u nisur nga marka, modeli dhe viti i prodhimit. Në këtë rast vlera doganore nuk duhet të jetë më e ulët se 70% e çmimit të gjendur në tabelë.
14. Vlera e një kamionçine nga furgoni ose kamioni do të gjendet në tabelën (“TUTTOTRASPORTI”) duke u nisur: marka, modeli dhe viti i prodhimit. Në këtë rast vlera doganore nuk duhet të jetë më e ulët se 90% e çmimit të gjendur në tabelë.
15. Kur për autoveturën që vlerësohet në buletin nuk gjendet modeli, vlerësimi të bëhet duke u nisur nga modeli dhe cilindrata më e afërt. Në këtë rast vlera nuk duhet të jetë më e ulët se 70% e çmimit që jepet në tabelë.
16. Për llogaritjen e vlerës doganore të automjeteve të nxjerra nga buletinet, në asnjë rast çmimet nuk mund të merren më të ulëta se ato sipas pikës 17.
17. Në vlerësimin e automjeteve me vit prodhimi, para vitit të fundit të publikuar në buletin, vlera nuk mund të llogaritet më pak se:
17.1 Për autoveturat:
a) Deri 1400 cc jo më pak se 100 000 lekë
b) Mbi 1400-1900 cc jo më pak se 150 000 lekë
c) Mbi 1900-2500 cc jo më pak se 250 000 lekë
d) Mbi 2500-3000 cc jo më pak se 300 000 lekë
e) Mbi 3000 cc jo më pak se 350 000 lekë
17.2 Kamionçinë, furgonë dhe kamionë:
a) Deri në 3.5 tonë jo më pak se 480 000 lekë
b) Mbi 3.5-10 tonë jo më pak se 600 000 lekë
c) Mbi 10 tonë jo më pak se 840 000 lekë
18. Për mjetet e transportit të udhëtarëve (autobusë dhe furgonë) vlera doganore sipas viteve të prodhimit të llogaritet jo më e vogël se vlerat e përcaktuara në listën bashkëngjitur këtij udhëzimi.
19. Azhurnimi i të dhënave që sigurohen nga buletinet e çmimeve të bëhet dy herë në vit sipas njoftimit zyrtar nga DPD-ja.

Sesioni IV. Zhdoganimi i pjesëve të këmbimit për automjete
20. Fatura e paraqitur për zhdoganim duhet të pasqyrojë numrin identifikues të artikullit. Kur fatura nuk e përmban këtë element, duhet t’i kërkohet subjektit depozitimi i një dokumenti, ku të identifikohet çdo artikull me kodin identifikues të tij.
21 Bazuar në nenin 12, pika 2 të Kodit Doganor zhdoganimi i pjesëve të këmbimit do të kryhet për të gjitha subjektet detyrimisht pranë Degës Doganore, Tiranë.
22. Burimi i informacionit janë të dhënat e përcaktuara në pikën 10 të këtij udhëzimi.
23. Për çdo artikull që zhdoganohet duhet të futet kodi në programin e instaluar për këtë qëllim dhe të aplikohet një ulje deri në 80%.
24. Vlera që rezulton pas zbritjes të shërbejë për doganierët e vlerësimit si një indikator i rëndësishëm vlerësimi në shqyrtimin e vlerave të transaksionit të deklaruar.
25. Kur çmimi i faturës është poshtë kësaj vlere, atëherë ky fakt mund të shërbejë për rivlerësimin e mallit të deklaruar.
26. Kur mallrat nuk janë të identifikueshme, sipas metodës së mësipërme, për vlerësim përdoret një nga metodat alternative të vlerësimit të parashikuar në Kodin Doganor.
27. Ky udhëzim hyn në fuqi menjëherë.

Ministri i Financave
Ridvan Bode



































Shtojca 1: Procesverbali i kontrollit të vlerës doganore

VENDIM
Nr.65, datë 10.12.2007

PËR PËRCAKTIMIN E ÇMIMEVE TË SHITJES ME PAKICË TË ENERGJISË ELEKTRIKE NGA KESH SHA PËR KONSUMATORËT FUNDORË 

Në mbështetje të neneve 8 pika 2, germa “b”, 9, 26, pika 1, 27 dhe 28 të ligjit nr.9072, datë 22.5.2003 “Për sektorin e energjisë elektrike”, vendimeve të Bordit të Komisionerëve nr.28, datë 24.6.2005, nr.29, datë 24.6.2005, nr.30, datë 24.6.2005, përkatësisht “Metodologjitë e llogaritjes së tarifave për kompaninë publike të gjenerimit, të llogaritjes së tarifave të shpërndarjes së energjisë elektrike dhe të llogaritjes së tarifave të shitjes te klientët tariforë”, si dhe vendimit të Bordit të Komisionerëve nr.44, datë 24.7.2007 “Për miratimin e rregullave të praktikës dhe procedurave të ERE-s” neni 38,  Bordi i Komisionerëve të Entit Rregullator të Sektorit të Energjisë Elektrike “ERE”, në mbledhjen e tij të datës 10.12.2007

VENDOSI: 

1. Lënien në fuqi deri në datën 29 shkurt 2008 të çmimeve të shitjes me pakicë të energjisë elektrike nga KESH sh.a., për konsumatorët fundorë, në përputhje me vendimin e Bordit të Komisionerëve të ERE-s nr.84, datë 14.12.2006 (Tabela bashkëlidhur  këtij vendimi).
Ky vendim hyn në fuqi pas botimit në Fletoren Zyrtare.

KRYETARI I ERE-S
Bujar Nepravishta


ÇMIMET E SHITJES SË ENERGJISË ELEKTRIKE
TË APROVUARA NGA ERE

	KATEGORITË E KONSUMATORËVE 
	ÇMIMI (LEKË/KWH)

	KONSUMATORË TË FURNIZUAR NË TL (400/220/110 KV) ME ASETE TË ZOTËRUARA NGA VETË KONSUMATORI
	
4.50

	KONSUMATORË TË FURNIZUAR NË TM (35, 20, 10, 6 KV)
	

	BUXHETORE 
	9.40

	UJËSJELLËSA BUXHETORË
	7.00

	UJËSJELLËSA JOBUXHETORË
	7.00

	UJËSJELLËSA PRIVATË
	7.00

	INDUSTRI PRIVATE
	7.00

	INDUSTRI JOBUXHETORE
	7.00

	JOBUXHETORË TË TJERË MATUR NË TM
	7.00

	JOBUXHETORË TË TJERË MATUR NË TU
	7.00

	PRIVATË TË TJERË MATUR NË TM
	7.00

	PRIVATË TË TJERË MATUR NË TU
	7.00

	PRODHUES MIELLI DHE BUKE
	7.00

	STACIONE POMPIMI
	7.00

	INSTITUCIONE FETARE
	7.00

	MEDIA
	7.00

	KONSUMATORË TË FURNIZUAR NË TU (0.4 KV)
	

	BUXHETORË 
	10.0

	UJËSJELLËSA BUXHETORË
	7.50

	UJËSJELLËSA JOBUXHETORË
	7.50

	UJËSJELLËSA PRIVATË
	7.50

	INDUSTRI JOBUXHETORE
	8.00

	JOBUXHETORË TË TJERË 
	8.00

	PRIVATË
	8.00

	PRODHUES MIELLI DHE BUKE
	7.50

	STACIONE POMPIMI
	7.50

	INSTITUCIONE FETARE
	8.00

	MEDIA
	8.00

	KONSUMATORË FAMILJARË
	7.00



Shënim: Energjia e përdorur për ambientet e përbashkëta (ndriçim shkalle, pompë, ashensorë etj.) do të faturohet me 7 lekë/kWh.

 
VENDIM
Nr.66, datë 10.12.2007

FILLIMIN E PROCEDURAVE PËR SHQYRTIMIN E APLIKIMIT TË SHOQËRISË “ACR ENERGY” SHPK PËR LICENCIM NË AKTIVITETIN E FURNIZUESIT TË KUALIFIKUAR TË ENERGJISË ELEKTRIKE 

Në mbështetje të nenit 9 dhe nenit 13, pika 1, germa “a” të ligjit nr.9072, datё 22.5.2003 “Pёr sektorin e energjisё elektrike ”, i ndryshuar, vendimit të Bordit të Komisionerëve nr.21, datë 4.4.2007 të “Rregullores për procedurat e licencimit” nenit 10, pika 1, si dhe vendimit të Bordit të Komisionerëve nr.44, datë 24.7.2007 “Rregullores së praktikës dhe procedurave të ERE-s” neni 18, Bordi i  Komisionerёve, në mbledhjen e tij të datës 10.12.2007, pasi shqyrtoi kërkesën e paraqitur nga shoqëria “ACR Energy” sh.p.k., për licencimin në aktivitetin e furnizuesit të kualifikuar të energjisë elektrike

VENDOSI:

1. Fillimin e procedurave për shqyrtimin e aplikimit të shoqërisë “ACR Energy” sh.p.k., për licencim në aktivitetin e furnizuesit të kualifikuar të energjisë elektrike.
2. Drejtoria e Licencimit dhe Monitorimit të Tregut dhe Drejtoria e Çështjeve Ligjore dhe Mbrojtjes së Konsumatorit të njoftojnë aplikuesin për dërgimin e dokumenteve të munguara në përputhje me kërkesat e “Rregullores për procedurat e licencimit”.
Ky vendim hyn në fuqi menjëherë dhe botohet në Fletoren Zyrtare.
KRYETARI I ERE-S
Bujar Nepravishta


VENDIM
Nr.67, datë 10.12.2007

PËR FILLIMIN E PROCEDURAVE PËR SHQYRTIMIN E APLIKIMIT TË SHOQËRISË “KALIVAC GREEN ENERGY” SHPK PËR KUALIFIKIMIN E IMPIANTIT PRODHUES (HEC I KALIVACIT), SI BURIM I RINOVUESHËM ENERGJIE

Në mbështetje të nenit 9 dhe nenit 13, pika 1, germa “a” të ligjit nr.9072, datё 22.5.2003 “Pёr sektorin e energjisё elektrike”, i ndryshuar, vendimit të Bordit të Komisionerëve nr.21, datë 4.4.2007 të “Rregullores për procedurat e licencimit” nenit 10, pika 1, si dhe vendimit të Bordit të Komisionerëve nr.44, datë 24.7.2007 “Rregullores së praktikës dhe procedurave të ERE-s” neni 18, Bordi i Komisionerёve, në mbledhjen e tij të datës 10.12.2007, pasi shqyrtoi kërkesën e paraqitur nga shoqëria “Kalivac Green Energy” sh.p.k., për kualifikimin e impiantit prodhues (HEC i Kalivacit) si burim i rinovueshëm energjie
VENDOSI:

1. Fillimin e procedurave për shqyrtimin e aplikimit të “Kalivac Green Energy” sh.p.k., për kualifikimin e impiantit prodhues (HEC i Kalivacit) si burim i rinovueshëm energjie.
2. Drejtoria e Licencimit dhe Monitorimit të Tregut dhe Drejtoria e Çështjeve Ligjore dhe Mbrojtjes së Konsumatorit ta njoftojnë aplikuesin për dërgimin e dokumenteve të munguara në përputhje me kërkesat e “Rregullores për procedurat e licencimit”.
Ky vendim hyn në fuqi menjëherë dhe botohet në Fletoren Zyrtare.

KRYETARI I ERE-S
Bujar Nepravishta


VENDIM
Nr.68, datë 10.12.2007

PËR PËRCAKTIMIN E TARIFËS SË TRANSMETIMIT TË ENERGJISË ELEKTRIKE 

Në mbështetje të nenit 8, pika 2, germa “b”, nenit 9, nenit  26, pika 1 dhe nenit 41 të ligjit nr.9072, datë 22.5.2003 “Për sektorin e energjisë elektrike”, i ndryshuar, vendimit të Bordit të Komisionerëve nr.59, datë 29.12.2004 “Metodologjia e llogaritjes së tarifës së transmetimit të energjisë elektrike”, si dhe vendimit të Bordit të Komisionerëve nr.44, datë 24.7.2007 “Për miratimin e rregullave të praktikës dhe procedurave të ERE-s” neni 38,  Bordi i Komisionerëve të Entit Rregullator të Sektorit të Energjisë Elektrike “ERE”, në mbledhjen e tij të datës 10.12.2007 

VENDOSI:

1. Lënien në fuqi deri në datën 29 shkurt 2008 të tarifës së transmetimit të energjisë elektrike, në përputhje me vendimin e Bordit të Komisionerëve të ERE-s nr.33, datë 26.5.2006.  
2. Ky vendim hyn në fuqi pas botimit në Fletoren Zyrtare.

KRYETARI I ERE-S
Bujar Nepravishta


Abonimet vjetore për Fletoren Zyrtare mund të bëhen pranë Postës Shqiptare 
ose pranë Qendrës së Publikimeve Zyrtare, në adresën: Bulevardi “Zhan d'Ark”, 
prapa ish-ekspozitës "Shqipëria Sot", nr.tel: 04 258 472 (Kryeredaktori)
Çmimi i abonimit në postë për Fletoret Zyrtare 2007 është 16 000 lekë.


BOTIMET E QENDRËS SË PUBLIKIMEVE ZYRTARE


1. KUSHTETUTA E SHQIPËRISË 

2. REGJISTRAT E NOTERISË 

3. PËRMBLEDHJE LEGJISLACIONI NË FUSHA TË NDRYSHME


BOTIME TË REJA
(Të përditësuara gusht 2007)

KODI PENAL 	
KODI I PROCEDURËS PENALE
KODI PENAL dhe KODI I PROCEDURËS PENALE  (i bashkuar)
KODI CIVIL
KODI I PROCEDURËS CIVILE
KODI I PUNËS
KODI I FAMILJES
PËRMBLEDHËSE LEGJISLACIONI PËR NËPUNËSIN CIVIL

Së shpejti në treg:

· Përmbledhëse e legjislacionit për taksa dhe tatime 
· Përmbledhëse e legjislacionit për pronat
 
Hyri në shtyp më 14.12.2007
Doli nga shtypi më 17.12.2007

	Tirazhi: 3500 copë
	Formati: 61x86/8

Financier C1 1
Llogaritar c2 0
Sekretari/Arkive/Magazine C3 1

Doganier Pranimi/Peshore/Pike Kontrolli C3 3
Regjime/Preferenca/Perjashtime c2 1

Kolonjé, Viore, Mallakastér, Berat, Pastruese/Mirembaijtie D2 1

Shtojca 1: Procesverbali i kontrollit te vieres doganore

Nr | Indikatore

1| Vlerat e mallrave identike te pranuara me transaksion ne sistemin
doganor brenda 3 muajve te fundit

2 | Vlera te verifikuara nga verifikimi i faturave qe kane rezultuar me
diferenca '

3 | Vlerat e mallrave te derguara zyrtarisht nga Drejtoria e
Pergjithshme e Doganave si te dhena te disponueshme tregtare,
vlera referuese

4 | Vlera e nenproduktit nuk mund te jete me e larte se viera e lendes
se pare me te cilen eshte prodhuar

5 | Vendi i origjines me risk: Azise, Lindjes se Larget, Zonave te
Lira

6 | Ne vendin e deklaruar si origjine malli i deklaruar nuk prodhohet

7| Vulat tek certifikat e origjines jane te dyshimta

8 | Fatura nuk eshte leshuar nga prodhuesi

9 | Vendi i origjines ndryshon nga Vendi nga ku transportohet malli

10 | Marresi i mallit ka historik shkeljesh

11 | Mallrat jane te grupuara

12 | Pershkrimi i mallrave ne fature nuk eshte i plote dhe me gabime

13 | Ne fature nuk jepet informacion i plote, mungojne te dhenat
tel/faks, email, adrese, dhe numri i regjistrit fiskal

14 | Eksporti i mallit behet nga kompani transportuese

15 | Derguesi dhe Marresi i mallit jane te lidhur duke krijuar lehtesi
per skonto me kushte perfitimi ne fushen e marketingut,
investimeve, hyrjes ne treg etj.

16 | Itinerari i transportit te perdorur eshte i gjate pa motiv

17 | Metoda e pageses eshte me para ne dore ose parapagim

18 | Dokumenta jo te printuara por te shkruajtura me dore

19 | Diferenca ne kohe midis dates se leshimit te CMR/TIR dhe dates
se fillimit te udhetimit

20 | Kosto e transportit jo kompatibel me cmimet e mallrave te
deklaruar

21 | Kontrate me Firmen shitese

22 | Deklarate eksporti nga vendi eksportues

23 | Fatura te sigurimit te mallit

24 | Dokumentacione te tjera shtese qe lidhen me sasine, vleren
origjinen, transportin, magazinimin, tranzitimin, menyren e
pageses

Shtojca 3: Vlera doganore sipas viteve te prodhimit pér mjetet e transportit te
udhétaréve (autobuze dhe fugone)

Né mijé lek
VITI 40-49 10-20
PRODHIMIT vende vende
Para vitit 1988 | Jo me pak se 800 | Jo me pak se 600
Viti 1988 1000 650
1989 1200 700
1990 1400 850
1991 1600 1000
1992 1800 1200
1993 2100 1350
1994 2600 1450
1995 3000 1550
1996 3500 1650
1997 4300 1800
1998 5000 2000
1999 6000 2200
2000 8000 2400
2001 9500 2600
2002 11000 2800
2003 13000 3000
2004 15000 3300
2005 17000 3800

